দেশের সেরা শিক্ষা প্রতিষ্ঠানের তালিকা প্রকাশ করল NIRF

ওয়েব ডেস্ক : দেশের সেরা শিক্ষা প্রতিষ্ঠান কোনগুলি? তার তালিকা প্রকাশ করল ন্যাশনাল ইনস্টিটিউট র‍্যাঙ্কিং ফ্রেমওয়ার্ক (NIRF)। বুধবার এই তালিকা প্রকাশ করেছেন কেন্দ্রীয় শিক্ষামন্ত্রী ধর্মেন্দ্র প্রধান। সেই তালিকায় প্রথম দশের মধ্যে জায়গা করে নিল যাদবপুর বিশ্ববিদ্যালয় (Jadavpur University) ও আইআইটি খড়গপুর (IIT Kharagpur)। এছাড়া সেরা কলেজের তালিকায় প্রথম দশে জায়গা করে নিয়েছে রামকৃষ্ণ মিশন বিবেকানন্দ সেনেটারি কলেজ এবং সেন্ট জেভিয়ার্স কলেজ।

এই তালিকায় রাজ্যের সরকারি বিশ্ববিদ্য়ালয়ের র‍্যাঙ্কিংয়ে প্রথম স্থানে রয়েছে যাদবপুর বিশ্ববিদ্যালয় (Jadavpur University)। দেশের মধ্যে এই বিশ্ব বিদ্যালয়ের স্থান হল নবম। পাশাপাশি দেশের সেরা শিক্ষা প্রতিষ্ঠানের তালিকায় ষষ্ঠস্তানে জায়গা করে নিয়েছে আইআইটি খড়গপুর (IIT Kharagpur)। আর দেশের সেরা ইঞ্জিনিয়ারিং কলেজগুলির মধ্যে পঞ্চন স্থানে খড়গপুর আইআইটি। এই ইঞ্জিনিয়ারিং কলেজ আর্কিটেকচার ও প্ল্যানিং বিভাগে রয়েছে তৃতীয় স্থানে। আর রিসার্চ সংস্থার তালিকায় রয়েছে পঞ্চম স্থানে। আর ইনোভেশনের দিক দিয়ে এই কলেজ রয়েছে চতুর্থ স্থানে।

আরও খবর : CAA-র প্রাসঙ্গিকতা নিয়ে প্রশ্ন তুললেন অসমের মুখ্যমন্ত্রী!

অন্যদিকে দেশের মধ্যে সেরা কলেজের (College) তালিকায় জায়গা করে নিয়েছে বাংলার বেশ কয়েকটি কলেজ। তালিকায় ৬ নম্বরে রয়েছে কলকাতার রামকৃষ্ণ মিশন বিবেকানন্দ সেনেটারি কলেজ। আর আট নম্বরে রয়েছে সেন্ট জেভিয়ার্স। অন্যদিকে ইন্ডিয়ান ইনস্টিটিউট অব ইঞ্জিনিয়ারিং সায়েন্স অ্যান্ড টেকনোলজি, শিবপুর কলেজ আর্কিটেকচার ও প্ল্যানিং বিভাগের জন্য চতুর্থ স্থানে জায়গা করে নিয়েছে। দেশের মধ্যে সেরা আইন কলেজ হিসেবে চতুর্থস্থানে রয়েছে দ্য ওয়েস্ট বেঙ্গল ন্যাশনাল ইউনিভার্সিটি অব জুরিডিক্যাল সায়েন্সেস। পাশাপাশি ম্যানেজমেন্ট কলেজ হিসাবে সপ্তম স্থানে রয়েছে ইন্ডিয়ান ইনস্টিটিউট অফ ম্য়ানেজমেন্ট।

তবে দেশের মধ্যে সেরা শিক্ষা প্রতিষ্ঠানের তালিকায় শীর্ষে রয়েছে আইআইটি মাদ্রাজ (Indian Institute of Technology Madras)। দ্বিতীয় স্থানে রয়েছে ইনস্টিটিউট অফ সায়েন্স, বেঙ্গালুরু। তৃতীয়স্থানে রয়েছে বম্বে আআইটি। সেরা ইঞ্জিনিয়ারিং বিশ্ব বিদ্যালয়ের তালিকায় জওহরলাল নেহরু (JNU) বিশ্ববিদ্যালয় রয়েছে দ্বিতীয় স্থানে।

দেখুন অন্য খবর :